**Blake Austin Griffin** (s. 16. maaliskuuta 1989 Oklahoma City, Oklahoma) on yhdysvaltalainen koripalloilija, pelipaikaltaan iso laitahyökkääjä. Hänen nykyinen seurajoukkueensa on Boston Celtics. Griffin osallistui vuoden 2009 NBA:n varaustilaisuuteen, jossa hän oli tilaisuuden ensimmäinen varaus.

NBA:n nimekkäimpiin pelaajiin kuuluva Griffin menetti loukkaantumisten vuoksi mahdollisuutensa kilpailla paikasta Yhdysvaltain maajoukkueessa sekä Lontoon 2012 että Rion 2016 kesäolympialaisiin.

Ura
---

### Lukio

Griffin pelasi lukiokoripalloa Oklahoma Christian Schoolissa, jossa hän voitti neljä osavaltion mestaruutta. Kaudella 2004–2005 hänet nimettiin "Little All-City All-State" tähdistöön. Seuraavalla kaudella The Oklahoman nimesi hänet vuoden pelaajaksi. Tulsa World valisi Griffinin Boys All-State First Teamiin. Kaudella 2006–2007 The Oklahoman ja Tulsa World valitsivat Griffinin vuoden pelaajaksi.

### Yliopisto

Ensimmäisellä yliopistokaudellaan Griffin teki Oklahoma Soonersin paidassa 14,7 pistettä ja otti 9,1 levypalloa ottelua kohden. Hänet nimettiin Big 12 Conferencen ykköstähdistöön ja All Rookie First Teamiin.

Kaudella 2008–2009 Griffin teki keskimäärin 22,7 pistettä ottelua kohden ja otti 14,4 levypalloa ottelua kohden. Big 12 Conference valitsi hänet vuoden pelaajaksi ja hän oli kauden paras levypallopelaaja koko maassa.

### NBA-ura

Griffin osallistui vuoden 2009 NBA:n varaustilaisuuteen, jossa Los Angeles Clippers varasi hänet koko tilaisuuden ensimmäisenä pelaajana. Griffin ei kuitenkaan päässyt pelaamaan lainkaan avauskaudellaan, sillä hän loukkaantui ennen kauden alkua.

Virallisesti Griffin pelasi tulokaskautensa vasta kaudella 2010–2011, jolloin hänet myös valittiin vuoden tulokkaaksi.

Griffin oli kaudella 2015–2016 reisilihasvamman vuoksi sivussa pelikentiltä. Loukkaantumisestaan melko lailla toivuttuaan hän kuitenkin löi torontolaisessa ravintolassa ollessaan 23. tammikuuta 2016 Clippersin varustepäällikköä ja loukkasi kätensä 4–6 viikon sairausloman mittaisesti. Griffin sai teostaan neljän ottelun pelikiellon ja menetti palkastaan noin 0,9 miljoonaa dollaria.

Tammikuussa 2018 Griffin siirtyi Detroit Pistonsiin. Hän siirtyi Brooklyn Netsiin maaliskuussa 2021.

Yksityiselämä
-------------

Blake Griffinin veli, Taylor Griffin, on myös ammattilaiskoripalloilija. Hänet valittiin samana vuonna NBA:han kuin Blakekin. Griffinien isä on tummaihoinen, mutta äiti on valkoihoinen.

Lähteet
-------

1. ↑  Griffininista NBA:n ykkösvaraus - espanjalaissensaatio meni numerolla viisi  26.6.2009. YLE. Viitattu 26.6.2009. (suomeksi)
2. ↑
3. ↑  Griffin, Moore pick up more hardware  10.4.2009. ESPn. Viitattu 26.6.2009. (englanniksi)
4. ↑  Griffin dunks to a title  28.3.2007. Tulsa World.  Arkistoitu 11.8.2007. Viitattu 26.6.2009. (englanniksi)
5. ↑  Blake Griffin #23 F ESPN. Viitattu 26.6.2009. (englanniksi)
6. 1 2 3  Prospect profile NBA. Viitattu 26.6.2009. (englanniksi)
7. ↑  2009 NBA Draft Prospects ESPN. Viitattu 26.6.2009. (englanniksi)
8. ↑  Blake Griffin bio NBA. Viitattu 19.2.2013. (englanniksi)
9. ↑
10. ↑  Press Release: L.A. Clippers Acquire Harris, Bradley, Marjanović, First & Second-Round Picks  29.1.2018. NBA. Viitattu 17.11.2018. (englanniksi)
11. ↑  Brooklyn Nets Sign Blake Griffin *Brooklyn Nets*. Viitattu 17.4.2022. (englanniksi)
12. ↑  Griffin Says ’Sooner’ He Joins Suns, the Better  25.6.2009. NBA. Viitattu 26.6.2009. (englanniksi)
13. ↑  Growing up Griffin: Blake and Taylor are bi-racial and proud of who they are  18.3.2009. New Sok.  Arkistoitu 1.4.2009. Viitattu 26.6.2009. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Blake Griffin**.
* NBA:n pelaajaprofiili (englanniksi)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* VIAF
* WorldCat

 |
|  |
| Kansalliset | 
* Yhdysvallat

 |

 |